I 1937 ga Bernhard Stokke ut sin første bok med en pike i hovedrollen. handler om fjortenåringen Ingrid, som overtar sin fars oppgave som brannvakt i skogen. Faren har blitt syk, og skogforvalteren ansetter Ingrid i hans sted. Jobben består i å holde utkikk fra ei vakthytte. Sammen med elghunden Varg opplever hun mye dramatikk og avverger mange farer. Boken ble gjenutgitt i 1978 på Fabritius forlag. Også denne boken ble oversatt til en rekke språk. En dansk utgave ble publisert i 1938, samme år kom også tysk og finsk oversettelse. En svensk utgave ble publisert i i 1946, en fransk i 1947 og en islandsk oversettelse i 1950. I 1964 kom boken ut på nederlandsk.